Det er en gruppe borgere fra Lønstrup, der har gjort politikerne opmærksomme på, at flere boliger i dag bliver brugt som fritidsboliger - selv om lokalplanen siger de er helårsboliger. Plan- og miljøudvalget i Hjørring har netop haft klagen fra Lønstrup-borgerne til behandling, og nu er fire boliger i søgelyset som måske ulovlige fritidsboliger. - Hvis det viser sig at boligerne anvendes i strid med lokalplanen, skrider vi ind med påbud i første omgang, og vi er klar til at statuere et eksempel med en retssag, hvis det er nødvendigt, siger udvalgets formand Per Harfeld (Venstre). Både politikere og borgere i Lønstrup frygter, at byen skal udvikle sig til en spøgelsesby - hvor investeringsselskaber og velhavende køber sig ind i helårsboliger for blot at bruge dem som sommerhuse.

Opsummering:
Politikerne i Hjørring er nu klar med politianmeldelse - og om nødvendigt at gå rettens vej for at få overholdt lokalplanen i Lønstrup.